SVET KRAJEVNE SKUPNOSTI TURJE – GORE

Turje 20

1431 Dol pri Hrastniku

Turje, 27.09.2016
ZAPISNIK

7. seja Sveta KS Turje – Gore, v torek dne 27.09.2016 ob 19:00 uri v prostorih KS Turje Gore.
Navzoči: Vojka Grešak - Kramžar, Polona Draksler, Ladislav Železnik, Polak Stane, Tina Peklar, Mastnak Stojan in Sašo Peklar.
Upravičeno odsoten : Roman Grešak
Povabljeni gostje: Pavel Železnik in Roman Grešak.
Predsednica Sveta KS Vojka Grešak Kramžar je prisotne pozdravila in predstavila naslednjo dnevni red:
1. Nerealizirani in realizirani projekti
2. Tekoča problematika  - neurje

3. Projekti v letu 2016/2017

4. Mrliška vežica

5. Razno

Ad1.
Nerealizirani projekti:
1. Še vedno ni saniran in urejen cestni odsek Peklar Martin (dogovorjeno je bilo reševanje spomladi, a zadeva se ni nič premaknila. Prosim, da sporočite kako je z zadevo, v kateri fazi se stvari ustavljajo in zakaj ni prišlo do realizacije.) ZADEVA JE ŠE VEDNO ODPRTA- sanacija se prestavlja iz leta v leto
2. Reklamacija ceste Turje Marno  - izpostavili smo reklamacijo oz. zaznane okvare na cestišču Marno - Turje  (predlagali smo preveritev ali je reklamacija še možna? Tudi tukaj se zadeve nič ne odvijajo, kako je z reklamacijo) PROSIMO, DA PRIDOBITE IZVEDENSKO MNENJE O SAMI IZGRADNJI CESTE IN ZADOSTNI KAVALITETI SAMEGA ASFALTA.
3. Ureditev in zatrditev muld na območju Čreta TO SE JE SEDAJ POKAZALO OB VELIKEM NEURJU KAKO SLABO JE TO UREJENO IN DA BI BILO VELIKO MANJ PESKA NAPLAVLJENEGA NA TRAVNIKE, ČE BI BILE MULDE UREJENE KOT SMO ZAHTEVALI. Predlagamo, da bi vsaj bankine zasadili, če že ni denarja za asfaltiranje muld. 
Realizirano je bilo:

· Asfaltiranje ceste Zupanc Irenca

· Prevzem pokopališč

· Obcestna ograja do cerkve v Turju

· Razvoz peska
Ad 2.

Tekoča problematika - NEURJE:
NEURJE:

Sproti smo že obveščali o nastalih problemih glede neurja nekaj pa jih želimo še izpostaviti: 

· plaz pri krajanu Jovan Zdravko, 

· plaz pri krajanu Košič Jožica 

· potrebno bi bilo očistiti obcestne jaške saj so nekateri zelo poškodovani (pri krajanu Železnik Pavle) in polni nasutega peska in ostalega materiala, ki ga voda prinese.
· Cesta krajan VODIŠEK. Svetu KS je v interesu, da se uredi nova cesta. Občina pa naj preuči ali je možnost ureditev nove ceste ter pridobi ustrezna soglasja tudi od ostalih krajanov kateri so lastniki zemljišč, kjer bi cesta potekala. Preveri se tudi naj kakšna je višina investicije, koliko krajanov bi cesto uporabljali in s tem preuči smotrnost ureditve nove ceste. Proračun za ureditev ceste s strani krajevne skupnosti najverjetneje ne zadošča niti za projekt. 

· Neurje je tudi zelo poškodovalo cesto čez Čreto: pri krajanu Stopinšek, Grešak Brane in Ščukanec je cesta zelo spodjedena. Potrebno bi bila sanacija in ureditev. Predlagamo, da se prijavi v sklopu neurja in se mogoče lahko pridobi kakšna dodatna sredstva s strani države za sanacijo.
· Krajan Mastnak Stojan in Peklar Andrej bi zaradi neurja potreboval kamion peska za ureditev muld (rjav pesek).

· Cesta čez Ravne je zelo uničena sedaj jo je neurje še posebej uničilo. potrebno bi jo bilo poravnati. Predlagamo, da bi stroj poravnal cestišče in se samo zakrpajo luknje – nasuje pesek, kjer je potrebno. 
· Problem je bilo tudi z pitno vodo. Zahtevamo, da smo vsi krajani vseh prizadetih KS (Turje, Marno…) enako obravnavani glede odškodnine ipd.

Ad3.
Plan asfaltiranje cestnega odseka Mejač Jamnik in sanacija potoka Ična  in mostu;  
Pisni odgovor krajanom na vloženo prošnjo:  Na razpolago imamo letno 20.000 EUR za investicije in glede na njihovo dolžino ceste, se ta odsek lahko asfaltira, ko bo na voljo nekoliko več finančnih sredstev. Poleg tega smo investicijo asfaltiranja zamaknili zaradi reševanja mostu z ARSO. Glede na razpoložljiva sredstva se bo ta odsek načrtoval po letu 2017. 
Dokončanje asfaltiranja cestišča iz leta 2015 – odcep Vičič. Na projektu je zavedeno 160 metrov asfaltiranja ceste, dejansko pa je asfaltirano cca polovica ceste, tako da smo načrtovali za leto 2016 dokončanje po tem pripravljenem projektu ter asfaltiranje cestnega odseka Završnik Marjan – v letu 2016.
Predlagamo, da se enkrat letno sanira tudi cesta od križišča Kopitnik (na vrhu, kjer je nato odcep za kočo) do parkirišča - koče Kopitnik. Pripeljati pesek in pokrpati luknje.

Ureditev ekološkega odtoka pri krajanu Železnik Pavle tako kot se je uredilo na centru vasi.
Ad4.
Želja krajanov je, da se v Turju uredi mrliška vežica. Kako je s tem problemom? Ali je možno, da se vsaj odkupi zemljišče in se začasno uredi parkirišče, nato pa na tem delu zgradi mrliška vežica.
Ad5.

Preučitev investicije v šolo Turje glede ogrevanja. Na sestanku smo se pogovarjali ali bi bilo smotrneje ogrevati šolo s plinom ali mogoče tudi s klimatskimi napravami. Prosim, če pridobite predračune za obe varianti, da preučimo investicijo še strani stroškov. 
Seja je bila zaključena ob 21:00 uri.

Zapisnikar:                                                                            Predsednica:

Tina Peklar                                                                     Vojka Grešak Kramžar
